stanford-oval/wikipedia huggingface dataset:
תאוריית ההיקשרות
מדידת סגנון היקשרות בבגרות

בעקבות ניסוי ״סיטואציית הזר״, בדקו חוקרים שונים האם קיימת אפשרות להעריך בצורה מהימנה את סגנון ההיקשרות של האדם הבוגר. משנות ה-80, חוקרים מתתי דיסציפלינות פסיכולוגיות שונות (התפתחותית, קלינית, אישיות וחברתית) פיתחו מדדים חדשים של סגנון היקשרות שמטרתם הייתה להתאים את ניסוי ״סיטואציית הזר״ לאורך גיל ההתבגרות והבגרות.
מיין - ממשיכת דרכה של איינסוורת, אשר התבססה על גישה התפתחותית וקלינית. מרי מיין ועמיתיה יצרו בשנת 1996 את ראיון ההיקשרות למבוגרים (AAI-Adult Attachment Interview) על מנת לחקור ייצוגים מנטליים של מתבגרים ומבוגרים בכל הקשור להיקשרות להוריהם במהלך הילדות. בראיון נשאלו אימהות על הקשר שהיה להן עם אימהותיהן בילדות. בחלוף הזמן מיין הבחינה כי הראיון מודד למעשה את סגנון ההיקשרות של האם לילדה, וניתן באמצעותו לחקור את נושא ההיקשרות בבגרות.
חזן ושייבר - פיתחו מדד דיווח עצמי של סגנון היקשרות אצל מבוגרים. המדד הכיל שלושה תיאורים קצרים של רגשות והתנהגויות ביחסים אינטימיים שהקבילו לשלוש תבניות ההיקשרות בינקות שזוהו על ידי "סיטואציית הזר" במחקר של איינסוורת'.
מיקולינסר - פיתח עם שותפיו שאלון נוסף לסיווג סגנונות היקשרות במטרה לתקף את השאלון המקורי של חזן ושייבר ולהגדיל את מהימנותו. השאלון המורחב כלל 15 פריטים, המבוססים על פירוק שלושת ההיגדים של חזן ושייבר למשפטים קצרים.
ברטולומאו - בשנת 1991 הציעה החוקרת קים ברטולומאו מודל חדש הבנוי מארבעה סגנונות היקשרות. המודל הציג מודלים ייצוגיים חיוביים ושליליים של העצמי והסביבה. על פי המודל, ההתייחסות אל "העצמי" מחולקת לחיובי או שלילי ומתייחסת לעצמי ברצף שבין "זכאי לאהבה ותמיכה" ל"חסר ערך". באופן זהה, המודל של האחר יכול להיות חיובי, כלומר מתן אמון וביטחון באחר ותפיסתו כאמפתי וזמין, או לחלופין, מודל שלילי של האחר הנתפס כמרוחק ומנותק. בעקבות מחקרה של ברטולומאו, נוצר צורך בבניית שאלון חדש שיתייחס להבחנה בין ארבעה טיפוסים שונים.
ברננד - בשנת 1998 תלמידתו של שייבר, קלי ברננד, אספה את שאלוני ההיקשרות שפותחו עד אז ופיתחה שאלון קוהרנטי המבחין בין ארבעה טיפוסים. השאלון נע על שני צירים: ציר החרדה וציר הימנעות. שני צירים אלו, שמייצגים מנעד בין ביטחון לחרדה מחד ובין הימנעות ותגובתיות מאידך ומאפיינים את מצבי ההיקשרות האפשריים בבגרות.
ביקורת על תאוריית ההיקשרות > תאוריית המזג

יריבתה הגדולה של תאוריית ההיקשרות היא תאוריית המזג שהתפתחה בשנות ה-50, המניחה שהבדלים במזג הם הגורמים לשוני בהתנהגות בסיטואציית הזר. פסיכולוגים הסבורים כך, למשל ג'רום קגן, מזהירים מפני האשמת ההורים בקשיי ילדיהם, מגמה שתאוריית ההיקשרות עלולה לעודד. נראה שמערכת עצבים סימפתטית פעילה מדי מעוררת עצבנות וחרדה במידה גבוהה אצל הילד, ואלו אינם קשורים לסגנון ההיקשרות לדמות המטפל. עם זאת, כיום ההנחה המקובלת היא שקיימים יחסי גומלין בין טיב ההיקשרות לבין המזג, ושני הדברים מעצבים יחדיו את דפוסי התנהגותו של הילד.
ביקורת נוספת טוענת כי התפתחות יכולת ההיקשרות אינה מוגבלת לתקופת הילדות ומתפתחת במהלך כל החיים. כמו כן היא חלה גם על קשרים נוספים כמו עם בני קבוצת הגיל ולא רק עם האם. דניאל סטרן ביקר את המחקרים בתחום ההיקשרות בכך שהם חקרו דפוסים של היקשרות ולא את עצמתה או טיבה. בנוסף, סטרן הצביע על מחקרים שונים שהראו פערים גדולים בתוצאות במחקרים שנערכו במקומות שונים וטען לפיכך שאין הם יכולים לנבא פתולוגיות.
ראו גם

היקשרות
פסיכולוגיה התפתחותית - מונחים
ג'ון בולבי
מרי איינסוורת
מריו מיקולינסר
מזג
הארי הארלו
לקריאה נוספת

ש. סולברג, פסיכולוגיה של הילד והמתבגר, משכל, הוצאת ספרים ע"ש י"ל מאגנס, האוניברסיטה העברית, עמ' 101–137, ירושלים, 1996
מריו מיקולינסר, סגנון התקשרות בבגרות ואסטרטגיות של ויסות רגשות – הנחות עבודה וסקירת ממצאים, פסיכולוגיה, ז, 33–48, 1998
ר. פינצי וא. כהן, זוגות בתהליך גרושין בראי תאורית ההתקשרות, שיחות, ט"ו, 235-244, 2001
פרופ' מיקולינסר, מ', וד"ר ברנט, א' (2005). תאוריית ההתקשרות. מתוך גיליון נושא מיוחד של כתב העת מפגש. מאת: מערכת פסיכולוגיה עברית
חוה (אוה) אפלמן, אביב נוף, "שלבים ראשונים של ההתפתחות: זרקור על התאוריות של בולבי ושל מאהלר" האוניברסיטה הפתוחה, 2010
Ainsworth, M.D.S., Blehar, M. C., Waters, E., & Wall, S. (1978). Patterns of attachment: A psychological study of the strange situation. Hillsdale, NJ: Earlbaum
Hazan, C., & Shaver, P. (1987). Romantic love conceptualized as an attachment process. Journal of personality and social psychology, 52(3), 511
Shaver, P. R., & Mikulincer, M. (2008). Attachment. In H. T. Reis & S. Sprecher (Eds.), Encyclopedia of human relationships (Vol. 1, pp. 125-129). Thousand Oaks, CA: Sage
Shaver, P. R., & Mikulincer, M. (2008). Attachment Styles. In R. Baumeister & K. Vohs (Eds.), Encyclopedia of social psychology. Thousand Oaks, CA: Sage Publications
קיים צורך מולד ואוניברסלי של תינוקות לפתח מערכת יחסים עם מטפל מרכזי אחד לפחות
אם וילדהּ
We Don't Trust You

We Don't Trust You (בעברית: אנחנו לא סומכים עליך) הוא אלבום האולפן המשותף הראשון של הראפר האמריקאי פיוצ'ר והמפיק המוזיקלי האמריקאי מטרו בומין. האלבום יצא לאור ב-22 במרץ 2024, באמצעות חברות התקליטים פריבנדז, בומינאטי וורלדווייד, אפיק רקורדס וריפבליק רקורדס. האלבום מכיל הופעות אורח של קנדריק לאמאר, טראוויס סקוט, פלייבוי קרטי, דה ויקנד וריק רוס.
האלבום הגיע היישר אל המקום הראשון במצעד בילבורד 200.
רקע

מטרו בומין ופיוצ'ר הכירו כשהראשון עדיין למד בתיכון. מטרו במקור שלח סדרה של הפקות לראפר פרופיין, שעבד עם הראפר רוקו, וכן עם פיוצ'ר באותו הזמן, והתבקש לשלוח הפקות חדשות כאשר פרופיין היה במיאמי עם פיוצ'ר, מה שהוביל ליצירת הסינגל מ-2013 "Karate Chop", שהכיל במקור הופעת אורח של חבר ה-Freebandz Gang קזינו, ויצא עבורו רמיקס עם ליל ויין כחודש לאחר מכן. מטרו עבר לאטלנטה אחרי שסיים את לימודיו בתיכון, והמשיך לשתף פעולה עם פיוצ'ר.
בין 2013 ל-2017, מטרו היה אחראי לכמה מלהיטיו הגדולים ביותר של פיוצ'ר בבילבורד הוט 100, שכללו את "Mask Off"‏, "Thought It Was a Drought", ‏"Jumpman" עם דרייק ו-"Low Life" עם דה ויקנד. בדצמבר 2022, מטרו הוציא את אלבום האולפן השני שלו, Heroes & Villains, המכיל כארבעה שיתופי פעולה עם פיוצ'ר: "Superhero (Heroes & Villains)",‏ "Too Many Nights",‏ "I Can't Save You (Interlude)" ו-"Lock on Me".
חודש לאחר מכן, בינואר 2023, כאשר התראיין על ידי אושיית הרדיו אברו דארדן עבור Rap Life Radio, מטרו נשאל מדוע לא השתתף בהפקת אלבומו של פיוצ'ר, I Never Liked You, והסביר כי הוא רצה לשמור שירים שהיו להם יחד עבור אלבום משותף. מאוחר יותר, האלבום אושר בראיון ל-Flaunt Magazine במרץ 2023, בו מטרו הבטיח שהאלבום ייצא באותה השנה. באוגוסט 2023, מטרו בומין דיווח כי איבד שלושה הפקות שנועדו לאלבום בעקבות הפסקת חשמל, שככל הנראה תרמה לעיקובים.
לאחר שכשל בקיום הבטחתו להוציא את האלבום בשנת 2023, מטרו פרסם ב-X בינואר 2024 שהוא לא יסתפר או יגלח את זקנו עד שהאלבום מוכן ויוצא לאור. ב-8 במרץ 2024, הוא ופיוצ'ר פרסמו טריילר, בו הם חשפו את השם We Don't Trust You ושני תאריכי יציאה: 22 במרץ ו-12 באפריל. ב-20 במרץ, פורסם טריילר נוסף לאלבום, כאשר רשימת הרצועות שלו נחשפה יום לאחר מכן ב-21 במרץ.
פרסים ומועמדויות

| פרס | תאריך | קטגוריה | תוצאה | מקור |
| --- | --- | --- | --- | --- |
| פרס המוזיקה של בילבורד | 12 בדצמבר 2024 | אלבום ראפ מוביל | מועמדות |  |
| פרס גראמי | 26 בינואר 2025 | אלבום הראפ הטוב ביותר | מועמדות |  |
רשימת רצועות

| מס' | שם | משך |
| --- | --- | --- |
| 1. | We Don't Trust You  | 3:46 |
| 2. | Young Metro (ביחד עם דה ויקנד)   | 3:25 |
| 3. | Ice Attack  | 3:19 |
| 4. | Type Shit (ביחד עם טראוויס סקוט ופלייבוי קרטי)   | 3:48 |
| 5. | Claustrophobic  | 3:42 |
| 6. | Like That (ביחד עם קנדריק לאמאר)   | 4:27 |
| 7. | Slimed In  | 3:14 |
| 8. | Magic Don Juan (Princess Diana)  | 3:40 |
| 9. | Cinderella (ביחד עם טראוויס סקוט)   | 2:49 |
| 10. | Runnin Outta Time  | 3:25 |
| 11. | Fried (She a Vibe)  | 3:30 |
| 12. | Ain't No Love  | 3:02 |
| 13. | Everyday Hustle (ביחד עם ריק רוס)   | 3:46 |
| 14. | GTA  | 3:53 |
| 15. | Seen it All  | 2:59 |
| 16. | WTFYM  | 4:52 |
| 17. | Where My Twin @ (רצועת בונוס)   | 2:02 |
| משך כולל: | משך כולל: | 59:47 |
מיקומי שיא

|   ‏‏‏  מצעדים ודירוגים (2024)> מדינה |   ‏‏‏  מצעדים ודירוגים (2024)> מצעד |   ‏‏‏  מצעדים ודירוגים (2024)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 2 |
|  איסלנד | הפלייליסט | 2 |
|  איטליה | מצעד האלבומים האיטלקי | 8 |
|  אירלנד | מצעד האלבומים האירי | 4 |
|  ארצות הברית | בילבורד 200 | 1  |
|  ארצות הברית | מצעד אלבומי ה-R&B/היפ הופ | 1 |
|  גרמניה | GfK – טופ 100 | 5 |
|  הולנד | מצעד 100 האלבומים ההולנדיים | 1 |
|  הממלכה המאוחדת | מצעד האלבומים הבריטי | 2 |
|  הממלכה המאוחדת | מצעד אלבומי ה-R&B | 31 |
|  ולוניה | אולטראטופ 40 | 3 |
|  ליטא | AGATA | 2 |
|  נורווגיה | VG-lista | 1 |
|  ניו זילנד | המצעד הניו זילנדי הרשמי | 1 |
|  פינלנד | המצעדים הפיניים הרשמיים | 5 |
|  פלנדריה | אולטראטופ 50 | 3 |
|  קנדה | מצעד האלבומים הקנדי | 1 |
|  שוודיה | סוורייטופליסטן | 3 |
|  שווייץ | המצעד השווייצרי | 1 |
מיקומי שיא > מצעדי סוף שנה

|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |
| --- | --- | --- |
|  ארצות הברית | בילבורד 200 | 15 |
|  ארצות הברית | מצעד אלבומי הסטרימינג | 11 |
|  ארצות הברית | מצעד אלבומי ה-R&B/היפ-הופ | 3 |
|  ארצות הברית | מצעד אלבומי הראפ | 2 |
|  צרפת | SNEP | 176 |
נתוני מכירות

| אזור | תואר | מכירות |
| --- | --- | --- |
| הממלכה המאוחדת (BPI) | כסף | 60,000 |
| ניו זילנד (Recorded Music NZ) | זהב | 7,500 |
סיכום
| בכל העולם | — | 67,500 |
הצטלבות (נצרות)

מצב אצבעות היד בעת ביצוע הצטלבות לפי המסורת הביזנטינית
הצטלבות היא מנהג נוצרי המתבצע על ידי יצירת סימן צלב בחזית גוף המצטלב, באמצעות היד הקמוצה. לעיתים מתלווה להצטלבות גם דקלום הנוסח של השילוש הקדוש ("בשם האב, הבן ורוח הקודש").
נוצרים נוהגים להצטלב לעיתים קרובות, כשהם מתחילים תפילה וכשהם מסיימים אותה, כשמתחילים לקרוא ספר קודש וכשמסיימים את הקריאה, כשמשכימים בבוקר וכשהולכים לישון בערב, כשמתיישבים לאכול וכשקמים מהארוחה, בראשיתו של מעשה (נסיעה, פרויקט כלשהו ועוד) ובסיומו, כשמטרידה אותם דאגה או מחשבה רעה או כשמקבלים בשורה רעה.
ההצטלבות מיועדת לזמן את הגנת האל כנגד מזיקים ואסונות. על פי אמונות נוצריות מסוימות, סמל הצלב יעיל לגירוש שדים החוששים מפניו.
בזרמים נוצרים שונים יש הבדלים בדרך ביצוע ההצטלבות: שתי אצבעות מול הבוהן או שלוש אצבעות מול הבוהן, האם את הקו המאוזן מסמנים מימין לשמאל או משמאל לימין. הבדלים אלה הם סממן מובהק לזרם הנוצרי שאליו משתייך המצטלב.
ראו גם

קריאת שמע (המקבילה ביהדות)
שהאדה (המקבילה באסלאם)
נמסטה

ערך זה עוסק בברכה מקובלת בתרבות ההינדית. אם התכוונתם לשיר של סטטיק ובן אל תבורי, ראו .
הצמדת כפות הידיים יחד עם חיוך המלווה בברכת "נמסטה" - מנהג תרבותי מקובל בהודו
נַמַסטֶה (בדוונאגרי: नमस्ते) היא ברכה מקובלת בתרבות ההינדית הנפוצה בתת-היבשת ההודית, בקרב הפזורה ההינדית ברחבי העולם ובחלקים מסוימים של דרום-מזרח אסיה המסווגים לעיתים כחלק מ"הודו רבתי". במילה זו נעשה שימוש הן כברכת שלום והן כברכת פרידה. בדרך כלל, המילה נאמרת תוך קידה קלה והצמדת כפות הידיים יחד כך שהאצבעות פונות כלפי מעלה והאגודלים קרובים אל החזה. מקור המילה נמסטה מסנסקריט, ופירושה "אני קד לקדושה שבך".
על פי תורת היוגה המחווה נמסטה מייצגת את האמונה שיש ניצוץ אלוהי בתוך כל אחד מאיתנו שנמצא בצ'אקרת הלב. המחווה היא הכרת הנשמה באחד על ידי הנשמה באחר. עבור מורה ותלמיד, נמסטה מאפשרת לשני אנשים להתאחד באופן אנרגטי למקום של חיבור ונצח, חופשי מכבלי הקשר של האגו. אם זה נעשה בתחושה עמוקה בלב ועם הכוח שנכנע, איחוד עמוק של נשמות יכול לפרוח.
הערות שוליים

↑  Sanskrit English Disctionary University of Koeln, Germany
↑  Constance Jones and James D. Ryan, Encyclopedia of Hinduism, ISBN 978-0-8160-5458-9, p. 302
↑  RITA GENO, YOGA JOURNAL, The Meaning of "Namaste", ‏21-04-2017
| --- | --- |
בקרת זהויות :  NDL: 00562259 
ערך זה הוא קצרמרבנושא הודו. אתם מוזמנים לתרום לוויקיפדיה ו.
ג'ף אמנט

| --- | --- |

 לידה:  10 במרץ 1963 (בן 61) הוור, ארצות הברית 
 שם לידה:  Jeffrey Allen Ament 
 מוקד פעילות:  ארצות הברית 
 תקופת הפעילות:  מ-1981 
 מקום לימודים:  אוניברסיטת מונטנה 
 סוגה:  רוק אלטרנטיבי 
 שפה מועדפת:  אנגלית 
 כלי נגינה:  גיטרה בס 
 חברת תקליטים:  ג'יי רקורדס 
 www.pearljam.com
 פרופיל ב-IMDb
 חתימה:  
 
ג'ף אמנט (Jeff Ament, נולד ב-10 במרץ 1963) הוא בסיסט רוק
אמריקאי, בעבר חבר בלהקות גרין ריבר, מאת'ר לאב בון וטמפל אוף דה דוג וממייסדיה של להקת פרל ג'אם. אמנט מתייחד בנגינה עמוקה על בס של 12 מיתרים ושל שמונה מיתרים.
ביוגרפיה > שנותיו הראשונות

אמנט גדל בעיר ביג סאנדי, במונטנה. כשהיה נער, החל לנגן בגיטרת בס, תוך האזנה לתקליטים של הפוליס והקלאש. לאחר שפרש מלימודיו באוניברסיטת מונטנה, עבר אמנט בתחילת שנות ה-80 לסיאטל עם להקתו " Deranged Diction". ב-1984, בסיאטל, הכיר אמנט את המוזיקאים מארק ארם, סטון גוסארד וסטיב טורנר שהציעו לו להצטרף ללהקה חדשה בשם גרין ריבר, אמנט הסכים ונשאר בלהקה עד להתפרקותה ב-1987.
באותה שנה, אמנט וגוסארד גייסו את אנדרו ווד והקימו את מאת'ר לאב בון.
הלהקה חתמה בלייבל ראשי, והקליטה את אלבום הבכורה שלה "Apple". ב-1990 זמן קצר לפני יציאת האלבום, נפטר ווד ממנת יתר של הרואין. לפני שאמנט וגוסארד פירקו את הלהקה, עסקו השניים בפרויקט טמפל אוף דה דוג, שהוא מחרוזת שירים לאנדרו ווד, לפי רעיון של כריס קורנל. לאחר סיום הפרויקט, ב-1990, הוקמה פרל ג'אם.
ביוגרפיה > פרל ג'אם

הרבה משירי הלהקה כתב ג'ף. הוא כתב את הלהיטים: "Jeremy" ו-"Nothingman".
בנוסף הוא כתב והלחין את השירים: "Pilate",‏ "Low Light",‏ "Gods' Dice" ,‏ "Help Help",‏ "Nothing As It Seems",‏ "Other Side" ו-"Sweet Lew".
ביוגרפיה > עבודות נוספות

ב-1992 הופיע אמנט בסרט "Singles". לאמנט יש פרויקט-צד בשם ת'רי פיש וחברת עיצוב גרפי עם אחיו.
ביוגרפיה > חייו האישיים

בנוסף למוזיקה, ג'ף עוסק בעיצוב גרפי, סקייטבורדינג, משחק כדורסל. באוניברסיטת מונטנה הוא למד אומנות ושיחק כדורסל.
פרסים ומועמדויות

| פרס | שנה | קטגוריה | עבור | תוצאה | מקור |
| --- | --- | --- | --- | --- | --- |
| פרס גראמי | 2025 | שיר הרוק הטוב ביותר | "Dark Matter" | מועמדות |  |
הערות שוליים

↑  2025 GRAMMYs: See The Full Winners & Nominees List | GRAMMY.com, grammy.com
| --- | --- |
בקרת זהויות :  NLI: 987007362961205171  GND: 1281647209  ISNI: 0000 0000 7909 1566  LCCN: no2003040964  MusicBrainz: 2781b946-104c-47d3-a573-2eade82f68cd  NKC: xx0049143  VIAF: 85612746   WorldCat (עם VIAF): 85612746
דברה קוקס

| --- | --- |
קוקס במהלך ריאיון בפברואר 2020
קוקס במהלך ריאיון בפברואר 2020
 לידה:  13 ביולי 1974 (בת 50) טורונטו, קנדה 
 מוקד פעילות:  קנדה 
 תקופת הפעילות:  מ-1995 
 סוגה:  R&B עכשווי 
 חברת תקליטים:  אריסטה רקורדס, דקה רקורדס 
 www.deborahcox.com
 פרופיל ב-IMDb
 
דברה קוקס (באנגלית: Deborah Cox; נולדה ב-13 ביולי 1974) היא זמרת, פזמונאית, שחקנית ומפיקה מוזיקלית קנדית. היא נולדה וגדלה בטורונטו, והחלה להופיע בפרסומות בטלוויזיה בגיל שתים-עשרה, ונכנסה לתוכניות כישרונות שונות בשנות העשרה שלה לפני שהפכה לסולנית ליווי מקצועית של הזמרת סלין דיון.
במהלך הקריירה שלה, עבדה עם המפיק המוזיקלי הישראלי עופר ניסים.
רקע וקריירה

ב-1994, קוקס עברה לארצות הברית והוחתמה באריסטה רקורדס על ידי קלייב דייוויס, והוציאה את אלבום הבכורה שלה בשנה שלאחר מכן. אלבום האולפן השני שלה, One Wish (1998), קיבל את תואר הפלטינה בארצות הברית על מכירות של למעלה ממיליון עותקים. השיר "Nobody's Supposed to Be Here" דורג במקום השני במצעד הבילבורד הוט 100 והיה לאחד מהלהיטים הגדולים ביותר שיצאו בשנה בה פורסם – זהו שירה המצליח ביותר של הזמרת במצעד.
קוקס חתמה על חוזה הקלטות עם ג'יי רקורדס במסגרתו יצא אלבומה השלישי The Morning After (2002), שזכה להצלחה מסחרית מתונה. היא החלה את קריירת המשחק שלה בשנות ה-2000, ועשתה את הופעת הבכורה שלה בסרט הדרמה הקנדי "אהבה יורדת" (2000) ואת הבכורה הבימתית שלה ב-2004, בתפקיד הראשי במחזמר "אאידה" בברודוויי – שיר הנושא "Easy as Life" הוקלט על ידה וזכה לרמיקסים של די ג'יים שונים ברחבי העולם כולל עופר ניסים וטוני מורן. הרמיקסים זכו להצלחה במועדוני הלילה השונים. מאז היא הופיעה בסרטים קטנים יותר ובכמה הפקות מוזיקליות, כולל דרמת האימה Jekyll & Hyde, המחזמר הביוגרפי "ג'וזפין", העיבוד המוזיקלי של "שומר הראש", ו-The Wiz ב-2023.
אלבומי האולפן האחרונים שלה, Destination Moon (2007) ו-The Promise (2008), יצאו דרך חברת התקליטים העצמאית שלה, דקו רקורדינג גרופ. בשנת 2017, הסינגל שלה "Let the World Be Ours Tonight" הפך ללהיט ה-13 שלה שדורג בראש מצעד שירי הדאנס קלאב. בשנת 2016, דירגו במגזין בילבורד את קוקס במקום העשרים-ושלושה ברשימת "אמני הדאנב קלאב הגדולים בכל הזמנים". מועמדת שמונה פעמים לפרס ג'ונו, היא זכתה בארבעה פרסים ולעיתים קרובות היא מוגדרת כאמנית ה-R&B המובילה בקנדה.
קוקס הוכנסה להיכל התהילה של המוזיקה הקנדי בשנת 2022.
דיסקוגרפיה > אלבומי אולפן

1995: Deborah Cox
1998: One Wish
2002: The Morning After
2007: Destination Moon
2008: The Promise
פרסים ומועמדויות

| פרס | שנה | קטגוריה | עבור | תוצאה | מקור |
| --- | --- | --- | --- | --- | --- |
| פרס גראמי | 2025 | אלבום התיאטרון המוזיקלי הטוב ביותר | The Wiz | מועמדות |  |
הערות שוליים

↑  Biography, Deborah Cox (באנגלית אמריקאית)
↑  Summer Of Love, 2021-08-27, נבדק ב-2024-06-12
↑  Easy As Life - Offer Nissim Remix, 2011-01-12, נבדק ב-2024-06-12
↑  Deborah Cox (Expanded), 1995-01-01, נבדק ב-2024-06-12
↑  Gold & Platinum, RIAA (באנגלית אמריקאית)
↑  Deborah Cox | Biography, Music & News, Billboard (באנגלית אמריקאית)
↑  The Morning After, 2002-09-02, נבדק ב-2024-06-12
↑  Love Come Down, 2001-08-02, נבדק ב-2024-06-12
↑  R&B recording star Deborah Cox , will make her Broadway debut in the title role of Aida at the Palace Theatre from 17 Feb 2004, New York Theatre Guide, ‏2017-10-19 (באנגלית)
↑  heykev75 (2008-12-13), Deborah Cox - Easy As Life (Tony Moran mix), נבדק ב-2024-06-22
↑  Offer Nissim Official (2012-03-05), Deborah Cox Easy As Life, נבדק ב-2024-06-22
↑  Destination Moon, 2007-01-01, נבדק ב-2024-06-12
↑  The Promise, 2008-11-11, נבדק ב-2024-06-12
↑  Gordon Murray, Deborah Cox Earns 13th No. 1 on Dance Club Songs, Billboard, ‏2017-09-07 (באנגלית אמריקאית)
↑  Greatest of All Time Top Dance Club Artists, Billboard, ‏2016-12-01 (באנגלית אמריקאית)
↑  CANOE -- JAM! Music - Artists - Cox, Deborah : Lilith love affair, archive.ph, ‏2012-05-24
↑  "Deborah Cox to be inducted into the Canadian Music Hall of Fame at this year's Junos"
↑  2025 GRAMMYs: See The Full Winners & Nominees List | GRAMMY.com, grammy.com
| --- | --- |
בקרת זהויות :  BnF: cb14024341h (data)  GND: 135007003  ISNI: 0000 0000 7366 5418  LCCN: no99076202  MusicBrainz: 1978391f-956e-4fe6-93c1-5053b43138c7  NKC: xx0167339  VIAF: 64204997   WorldCat (עם VIAF): 64204997
מאט קמרון

| --- | --- |

 לידה:  28 בנובמבר 1962 (בן 62) סן דייגו, ארצות הברית 
 מוקד פעילות:  ארצות הברית 
 תקופת הפעילות:  מ-1975 
 מקום לימודים:  Bonita Vista High School 
 סוגה:  רוק אלטרנטיבי 
 כלי נגינה:  מערכת תופים 
 חברת תקליטים:  Cruz Records 
 www.pearljam.com
 פרופיל ב-IMDb
 
מאט קמרון, 2013
מת'יו (מאט) קמרון (אנגלית: Matthew D. Cameron; נולד ב-28 בנובמבר 1962, בסן דייגו, קליפורניה), הוא מוזיקאי אמריקאי, ומתופף להקת הגראנג' פרל ג'אם. מאט ניגן בהרכבים רבים, אך ידוע במיוחד בשל תקופת נגינתו כמתופף בלהקת הגראנג' סאונדגארדן, שהתפרקה בשנת 1997.
ביוגרפיה

מאט התחיל לנגן בתופים בגיל צעיר מאוד. הוא ידוע כמתופף בעל סגנון יצירתי, מעניין ומגוון, המאפשר לו לעבוד עם להקות ומוזיקאים מסגנונות המוזיקה השונים.
בגיל 20 עבר מאט לסיאטל, וניגן בלהקת סקין יארד. בספטמבר של שנת 1986 הצטרף מאט ללהקת סאונדגארדן, בה ניגן עד פירוקה בשנת 1997. במקביל ניגן במיזמים שונים, כמו המיזם לזכרו של אנדרו ווד - טמפל אוף דה דוג, (בו היו שותפים גם כריס קורנל, אדי ודר, סטון גוסארד), והשתתף בהרכבים טון דוגס, הייטר, ואילבן. מיזם צד נוסף שיסד מאט יחד עם שותפו ללהקת סאונדגארדן, בן שפרד, הוא להקת Wellwater Conspiracy, שקיימת עד היום.
לאחר פירוקה של סאונדגארדן, ניגן מאט עבור להקת הסמאשינג פאמפקינס לצורך הקלטת אלבומם Adore (מתופף הלהקה המקורי - ג'ימי צ'מברלין - פוטר אז מהלהקה בגלל התמכרותו לסמים), ותקופה קצרה עבור קווינס אוף דה סטון אייג'. הוא השתתף גם באחד משירי אלבום הסולו של חברו כריס קורנל - Euphoria Morning, ולאחר מכן הצטרף ללהקת פרל ג'אם.
דיסקוגרפיה > הקלטות עם סאונדגארדן

| 0 | 1 | 2 | 3 |
| --- | --- | --- | --- |
| שנה | שם האלבום | הוצאה |  |
| 1988 | Ultramega OK | STT Records |  |
| 1989 | Louder Than Love | A&M Records |  |
| 1990 | Screaming Life/Fopp | Sub Pop |  |
| 1991 | Badmotorfinger | A&M Records |  |
| 1994 | Superunknown | A&M Records |  |
| 1996 | Down On The Upside | A&M Records |  |
דיסקוגרפיה > הקלטות אחרות

ראו פרל ג'אם
פרסים ומועמדויות

| פרס | שנה | קטגוריה | עבור | תוצאה | מקור |
| --- | --- | --- | --- | --- | --- |
| פרס גראמי | 2025 | שיר הרוק הטוב ביותר | "Dark Matter" | מועמדות |  |
הערות שוליים

↑  2025 GRAMMYs: See The Full Winners & Nominees List | GRAMMY.com, grammy.com
| סאונדגארדן |
| --- | --- | --- |
כריס קורנל • קים ת'איל • מאט קמרון • בן שפרד
הירו ימאמוטו • ג'ייסון אברמן • סקוט סנדקוויסט
| אלבומי אולפן | Ultramega OK (1988) • Louder Than Love (1989) • Badmotorfinger (1991) • Superunknown (1994) • Down on the Upside (1996) • King Animal (2012) |  |
| אלבומי הופעה/וידאו | Louder Than Live (1990) • Motorvision (1992) • Live on I-5 (2011) • Live from the Artists Den (2019) |  |
| אוספים ומארזים | Screaming Life/Fopp (1990) • A-Sides (1997) • Telephantasm (2010) • The Classic Album Selection (2012) • Echo of Miles: Scattered Tracks Across the Path (2014) • Essentials (2019) |  |
| מיני אלבומים | Screaming Life (1987) • Fopp (1988) • Loudest Love (1990) • Satanoscillatemymetallicsonatas (1992) • Songs from the Superunknown (1995) • Before the Doors: Live on I-5 Soundcheck (2011) • King Animal Demos (2013) |  |
| --- | --- |
בקרת זהויות :  BIBSYS: 6005729  ISNI: 0000 0003 7231 647X  MusicBrainz: 07e93890-46a1-4ebd-9a70-3988a2135d87  NKC: xx0049145  VIAF: 85612767   WorldCat (עם VIAF): 85612767
רוכוע

מוסלמים בתנוחת הרוכוע
רוכוע (בערבית: رُكوع, בתעתיק מדויק: רֻכּוּע) הוא מושג באסלאם המתייחס לפעולת הקידה בתפילה הסטנדרטית, הנקראת "צלאה" (הגייה מקורבת בעברית: "סָלָא").
הרוכוע הוא למעשה קידה שקד המוסלמי בעת תפילתו, לאחר שסיים לקרוא חלק מהקוראן, כחלק מהתפילה. הרוכוע מתבצע על ידי כך שהמתפלל מתכופף קדימה עד שהידיים שלו מונחות על הברכיים. הוא נשאר בתנוחה הזאת ומשבח את אללה, בדרך כלל על ידי חזרה משולשת על המילים "ישתבח ריבוני העצום".
לפי האימאם אל-ע'זאלי, כאשר המוסלמי משתחווה, הוא מחדש את כניעותו וענוותנותו, בשאיפה לשכלל את הרגשתו הפנימית באמצעות מודעות רעננה לערכו, ולחוסר חשיבותו לפני הכוח והגדולה של אלוהיו.
הערות שוליים

↑  Panutan.com, panutan.com
↑  Wikidocumentaries, wikidocumentaries-demo.wmflabs.org
↑  Imam al-Ghazali, Inner Dimensions of Islamic Worship, Kube Publishing Ltd, 29 ביוני 2012, ISBN 978-0-86037-516-6. (באנגלית)
| --- | --- |
בקרת זהויות :  TDVİA: ruku
דוגזה

שני שלבים בביצוע הדוגזה
דוגזה (ביפנית: 土下座; באנגלית: Dogeza) היא תנוחה שמקורה בקוד הנימוס היפני, שמשמעה כריעה והשתחוויה אפיים ארצה לעבר אדם אחר, עד כדי נגיעה של ראש המשתחווה ברצפת הקרקע. תנוחה זו נעשית כאשר מישהו רוצה להביע כבוד לאדם בעל מעמד גבוה ממנו, או כדי להביע התנצלות עמוקה עבור אדם, ולהראות לו שרצונו הוא לטובתו ואין לו כוונה להזיק לו.
המונח נמצא בשימוש בפוליטיקה היפנית תחת הביטוי "土下座外交" (מבוטא: dogeza-gaikō) אשר מתורגם ל"דיפלומטיה מתרפסת" או "מדיניות חוץ מתרפסת". באופן כללי, דוגזה מתורגמת למילים כגון "השתטחות", "השתחוות" או "התרפסות".
המשמעות של ביצוע הדוגזה

בתודעה החברתית היפנית כיום, מעשה הכריעה על הקרקע והשתחוויה בתנוחת הדוגזה, הוא מעשה נדיר יחסית, שנעשה בו שימוש רק על ביצוע התנהגות לא ראויה שסטתה באופן קיצוני מההתנהגות הנורמטיבית. התנוחה נעשית כחלק מהבעת הצער והחרטה על מעשיו, על הטרחה והפגיעה שגרם לאדם אחר לעבור. על ידי ביצוע הדוגזה והתנצלות בפני מישהו שהוא פגע בו, בדרך כלל לאדם הנפגע תהיה נטייה לסלוח.
היסטוריה

ב"גישיוואז'ינדן" (魏志倭人伝) - הרשומה הסינית העתיקה ביותר המצויה בידנו, המתארת מפגשים עם בני העם היפני, מצוין שביאמטו-קוקו - חבל ארץ עתיק ביפן, כאשר אזרחים פשוטים נפגשו עם אצילים ובעלי מעמד גבוה לאורך הדרכים, היו כורעים ומשתחווים בפניהם, ומחברים כפיים כתנוחת תפילה ובקשה, ומכאן האמונה בקרב חוקרים שתנוחה הדוגזה היא מנהג יפני עתיק.
בהיסטוריה של יפן מימי תקופת קופון ניתן למצוא תיעודים של ההאניווה המבצעים את תנוחת הדוגזה.
בתקופה המודרנית המוקדמת, כאשר המצעדים והתהלוכות של שליטי הדאימיו עברו ליד אנשים, הייתה אמונה רווחת כי הייתה זו חובה מנדטורית-חוקית עבור הציבור לבצע דוגזה לאנשים במעמד גבוה יותר, ואנשים לא ביצעו זאת מבחירתם, אך אמונה זו כנראה אינה נכונה. ביצוע הדוגזה היה מצוי אצל אנשים פשוטים אפילו בעת החדשה כאשר הם התראיינו על ידי אדם בעל סמכות במעמד גבוה יותר מהם, כאשר לא הייתה שום חובה בביצוע התנוחה.
הערות שוליים

1 2  Takamura, Kōtarō; Sato, Hiroaki (translation) (1992). A brief history of imbecility: poetry and prose of Takamura Kōtarō. University of Hawaii Press. p. 253. ISBN 0-8248-1456-8.
1 2  Leaman, Oliver Friendship East and West: philosophical perspectives p. 74
↑  American Chamber of Commerce in Japan (2006) The Journal of the American Chamber of Commerce in Japan ACCJ p. 54
↑  Dobson, Hugo (2003) [Japan and United Nations peacekeeping: new pressures, new responses] Routledge, p. 20 ISBN 0-415-26384-0
↑  Olsen, Edward A. (1985) U.S.-Japan Strategic Reciprocity: A Neo-Internationalist View Hoover Press, vol. 307. p.109
↑  Drifte, Reinhard (2003) Japan's security relations with China since 1989: from balancing to bandwagoning? Routledge, p.7 ISBN 0-415-30507-1